ስኪዞፍረንያ ዝቆጻጸሮ 'ምበር ምሉእ ብምሉእ ዝፍውሶ መድሃኒት የብሉን፤ ከምቲ ኣዝማ ዘለዎ ሰብ ኩሉ ጊዜ እቲ ዝንፋሕ መድሃኒት ኣዝማ 'ፓፈር' ክወስድ ኣለዎ። ሓደ ሽኮርያ ዘለዎ ሰብ ኢንሱሊን ድዩ ሜትፎርሚን ቀጻሊ ክወስዱ ዝግደዱ። ኣብ ስኪዞፍረንያ ክንመጽእ ከሎና እቲ ሓደጋ ናቱ፡ 10% በቲ ሕማም ዝተታሕዙ ሰባት ነብሰ ቅትለት ይፍጽሙ። ኣብ'ቶም 30% እቲ ዕብዳን ወይ ሳይኮሲስ ሓደ ግዜ ጥራይ'ዩ ዘጋጥሞም። 30% ሕክምና እናተኸታተሉ ኣማኻሪ ወይ ካንስለር እናረኸቡ ከምቲ ካልእ ሰብ መዓልታዊ ህይወቶም የካይዱ። እቶም 30% ኣብቲ ግሩፕ ሆምስ ወይ ሳፖርቲቭ ሆምስ ኣብ መዕቆቢ ቦታ ይቕመጡ፤ ናብርኦም የካይዱ። ኣጋጣሚ ኮይኑ ኣብ ሰሜን ኣሜሪካ ብዙሓት ካብቶም ግዳም ሓደር ወይ 'ሆም ለስ' እንብሎም፡ ስኪዞፍረንያ ዘለዎም ሰባት እዮም። ናብ ህዝብና ምስ እንምለስ፡ ህዝብና ንስኪዞፍረንያ ከም ሕማም ኣይቅበሎን እዩ። መድሃኒት ምውሳድ ምክትታል ስለ ዘቋርጽ፡ መርፍእ ንህቦ። 'ብመርፍእ የጸልሉኻ እዮም' ዝብል ዘረባ ስለ ዘሎ፡ መርፍእ ኣብ ምውሳድ ፍርሒ ኣሎ። እዚ ግን ግጉይ እዩ። መድሃኒት ብዝተፈላለየ ኣገባብ እዩ ዝወሃብ። ዝወሓጥ፡ ዝልከን ከኣ መርፍእ ዝውጋእ'ውን ኣሎ። ስለዚ ነቲ ሕማም ስነ ኣእምሮ ዘለዎ ሰብ ከምዚ ዓይነት ግጉይ ሓበሬታ ካብ ምሃብ ክንቁጠብ ይግባእ። ምንጪ ስእሊ, Getty Images ቢቢሲ - ምትእስሳር ስደትን ፓስት ትራውማቲክ ዲስኦርደርን (ሕማም ኣእምሮን) እንታይ እዩ?
